Виктория (щат)
Виктория () е щат в южната част на континента Австралия. Столица и най-голям град е Мелбърн.

История 
Първите заселници на областта са от приблизително 40 000 години. През 1830 започват да пристигат и първите европейци, които основават Мелбърн през 1835.

От 1851 Виктория е британска колония. През същата година е намерено злато близко до Баларат. Това предизвиква масово прииждане на обхванати от златна треска чужденци (предимно европейци и китайци).

Стопанство 
Силно развито е овцевъдството (предимно за мляко) и отглеждането на пшеница и плодове. Както в Южна Австралия, така и тук винарството бележи значителен напредък. В щата има и се използват находищата на кафяви въглища, петрол и природен газ. Най-голям пристанищен град и индустриален център е Мелбърн. Международното летище Туламарин се намира на 22 km северно от града.

Население 
Повече от 70% от жителите на щата живеят в Мелбърн. Населението в агломерацията Мелбърн е 3 634 233 души, като така градът се нарежда на второ място след Сидни.

Други големи градове в щата са Джилонг, Баларат, Бендиго и Шапартън. Виктория е най-урбанизираният австралийски щат (90% от хората живеят в градовете).

Най-големите градове са:
 Мелбърн – 3 700 000
 Джилонг – 205 000
 Баларат – 90 200
 Бендиго – 82 000
 Шепартън – 60 000
 Водонга – 40 000

По-малко от 1% от жителите се определят като аборигени. Най-големият брой чужденци, които живеят в щата, идват от Великобритания, Италия, Виетнам, Нова Зеландия и Гърция.

Вероизповедания 
Около 65 на всеки 100 жители са християни. Католиците и протестантите съставят 30% от всички хора. Населението, изповядващо будизъм, все повече се разраства, мюсюлманите са 93 000, а евреите 40 000. Около 17% са атеисти.

Спорт 

Най-популярният и обичан спорт е австралийският футбол. Десет от всичките 16 клуба по австралийски футбол, играещи в австралийската футболна лига, са от Виктория. По традиция финалът на шампионата в този спорт се провежда на игрището за крикет в Мелбърн през последната събота на септември.

Във Виктория се срещат отлични условия за каране на сърф. На плажа Белс всяка година се провежда световното първенство за професионалисти Рип Кърл.

Университети 
 Университет Деакин (DEAKIN), Джилонг, Мелбърн
 Университет Монаш (MONASH), Джилонг, Мелбърн
 Университет RMIT (RMIT), Мелбърн
 Университет по технологии Суинбърн (SWINBURNE), Суинбърн
 Университет на Баларат (BALLARAT), Джилонг, Баларат
 Мелбърнски университет (MELBOURNE), Мелбърн
 Университет Виктория (VU), Мелбърн
 Австралийски католически университет (ACU), Мелбърн et.al.

Външни препратки 
 Селищата в щата 
 Официален уебсайт
 Информация и история 
 Туризъм
 Транспорт
 Снимки 

Щати и територии в Австралия